**GHIDUL SOLICITANTULUI**

**Măsura 5**

**"Servicii de bază și reînnoirea satelor în teritoriul G.A.L. Codrii Herței"**

**Sesiunea 4 – 2019**

**GHIDUL SOLICITANTULUI pentru accesarea Măsurii 5 – „Servicii de bază și reînnoirea satelor în teritoriul G.A.L. Codrii Herței”**

Versiunea 04 – 2019

Ghidul Solicitantului este un material de informare tehnică a potențialilor solicitanți ai Fondului European Agricol pentru Dezvoltare Rurală (FEADR) şi constituie un suport informativ complex pentru întocmirea proiectului conform cerințelor specifice ale PNDR. Acest document nu este opozabil actelor normative naționale şi comunitare.

Ghidul Solicitantului prezintă regulile pentru pregătirea, întocmirea și depunerea proiectului, precum și modalitatea de selecție, aprobare şi derulare a proiectului dumneavoastră. De asemenea, conține lista indicativă a tipurilor de investiții pentru care se acordă fonduri nerambursabile, documentele, avizele şi acordurile pe care trebuie să le prezentați, modelul Cererii de Finanțare, al Studiului de Fezabilitate/Documentației de Avizare a Lucrărilor de Intervenții și al Memoriului Justificativ, al Contractului de Finanțare, precum și alte informații utile realizării proiectului şi completării corecte a documentelor.

Ghidul Solicitantului, precum şi documentele anexate pot suferi rectificări din cauza actualizărilor legislative naționale şi comunitare sau procedurale – varianta actualizată este publicată pe pagina de internet www.codriihertei.ro.

Pentru a obține informațiile cu caracter general, se vor consulta pliantele editate de G.A.L. Codrii Herței, disponibile la sediul G.A.L. din localitatea Dragalina, comuna Cristinești, județul Botoșani, la sediile primăriilor partenere, precum și pe pagina de internet www.codriihertei.ro.

De asemenea, pentru a obține informații despre măsurile finanțate ne puteți contacta direct la sediul nostru, prin telefon (0752109965), prin e‐mail ([codrii.hertei@yahoo.ro](mailto:CODRII.HERTEI@YAHOO.RO)) sau prin pagina de internet (www.codriihertei.ro).

Cuprins

[CAPITOLUL 1. DEFINIȚII ȘI ABREVIERI 4](#_Toc3186937)

[CAPITOLUL 2. PREVEDERI GENERALE 5](#_Toc3186938)

[2.1. Contribuţia Măsurii 5 – „Servicii de bază și reînnoirea satelor în teritoriul G.A.L. Codrii Herței”, la domeniile de intervenţie 5](#_Toc3186939)

[2.2. Obiective generale și specifice ale Măsurii 5 6](#_Toc3186940)

[2.3. Contributia publica totala a masurii - valoarea maximă a fondurilor nerambursabile (intensitatea sprijinului) 6](#_Toc3186941)

[2.4. Tip de sprijin. 6](#_Toc3186942)

[2.5. Sume (aplicabile) și rata sprijinului. 6](#_Toc3186943)

[2.6. Legislație europeană şi națională aplicabilă 7](#_Toc3186944)

[2.7. Aria de aplicabilitate a măsurii. 10](#_Toc3186945)

[CAPITOLUL 3. DEPUNEREA PROIECTELOR 10](#_Toc3186946)

[3.1. Locul de depunere a proiectelor. 10](#_Toc3186947)

[3.2. Perioada de depunere a proiectelor. 10](#_Toc3186948)

[3.3. Alocarea pe sesiune. 10](#_Toc3186949)

[3.4. Punctajul minim. 10](#_Toc3186950)

[CAPITOLUL 4. CATEGORII DE BENEFICIARI ELIGIBILI. 11](#_Toc3186951)

[CAPITOLUL 5. CONDIȚII MINIME OBLIGATORII PENTRU ACORDAREA SPRIJINULUI 11](#_Toc3186952)

[CAPITOLUL 6. TIPURI DE ACȚIUNI/CHELTUIELI ELIGIBILE ȘI NEELIGIBILE 11](#_Toc3186953)

[CAPITOLUL 7. SELECȚIA PROIECTELOR 14](#_Toc3186954)

[CAPITOLUL 8. VALOAREA SPRIJINULUI NERAMBURSABIL 17](#_Toc3186955)

[CAPITOLUL 9. COMPLETAREA, DEPUNEREA ŞI VERIFICAREA DOSARULUI CERERII DE FINANȚARE 17](#_Toc3186956)

[9.1. Completarea cererii de finanțare 18](#_Toc3186957)

[9.2. Depunerea dosarului cererii de finanțare 20](#_Toc3186958)

[9.3. Verificarea dosarului cererii de finanțare de către G.A.L. 20](#_Toc3186959)

[CAPITOLUL 10. CONTRACTAREA SPRIJINULUI NERAMBURSABIL 23](#_Toc3186960)

[CAPITOLUL 11. PRECIZĂRI REFERITOARE LA ACORDAREA AVANSULUI 26](#_Toc3186961)

[CAPITOLUL 12. ACHIZIŢIILE 26](#_Toc3186962)

[CAPITOLUL 13. PLATILE 27](#_Toc3186963)

[CAPITOLUL 14. MONITORIZAREA PROIECTULUI 28](#_Toc3186964)

# CAPITOLUL 1. DEFINIȚII ȘI ABREVIERI

**Asociaţie de Dezvoltare Intercomunitară (ADI)** – structură de cooperare cu personalitate juridică, de drept privat, înfiinţate în condiţiile legii de unităţiile administrativ teritoriale pentru realizarea în comun a unor proiecte pentru dezvoltare de interes zonal sau regional ori furnizarea în comun a unor servicii publice (Legea Administraţiei publice locale nr. 215/2001).

**Beneficiar** – persoană juridică / ONG care a realizat un proiect de investiţii şi care a încheiat un contract de finanţare cu AFIR pentru accesarea fondurilor europene prin FEADR;

**Cerere de Finanţare** – solicitarea completată electronic pe care potenţialul beneficiar o înaintează pentru aprobarea contractului de finanţare a proiectului de investiţii în vederea obţinerii finanţării nerambursabile;

**Cofinanţare publică** – fondurile nerambursabile alocate proiectelor de investiţie prin FEADR. Aceasta este asigurată prin contribuţia Uniunii Europene şi a Guvernului României;

**Derulare proiect** - totalitatea activităților derulate de beneficiarul FEADR de la semnarea contractului/deciziei de finanțare până la finalul perioadei de monitorizare a proiectului.

**Dosarul cererii de finanţare** – cererea de finanţare împreună cu documentele anexate.

**Eligibilitate** – îndeplinirea condiţiilor şi criteriilor minime de către un solicitant aşa cum sunt precizate în Ghidul Solicitantului, Cererea de Finanţare şi Contractul de finanţare pentru FEADR;

**Evaluare** – acţiune procedurală prin care documentaţia ce însoţeşte cererea de finanţare este analizată pentru verificarea îndeplinirii criteriilor de eligibilitate şi pentru selectarea proiectului în vederea contractării;

**Fişa măsurii** – document ce descrie motivaţia sprijinului financiar nerambursabil oferit, obiectivele, aria de aplicare şi acţiunile prevăzute, tipurile de investiţie, categoriile de beneficiari eligibili şi tipul sprijinului;

**Fonduri nerambursabile** – fonduri acordate unei persoane juridice în baza unor criterii de eligibilitate pentru realizarea unei investiţii încadrate în aria de finanţare a sub-măsurii şi care nu trebuie returnate – singurele excepţii sunt nerespectarea condiţiilor contractuale şi nerealizarea investiţiei conform proiectului aprobat de AFIR;

**Implementare proiect** – totalitatea activităților derulate de beneficiarul FEADR de la semnarea contractului/deciziei de finanțare până la data depunerii ultimei tranșe de plată;

**Modernizare** – cuprinde lucrările de construcții-montaj şi instalaţii privind reabilitarea infrastructurii şi/sau consolidarea construcţiilor, reutilarea/dotarea, extinderea (dacă este cazul) aparţinând tipurilor de investiţii derulate prin măsură, care se realizează pe amplasamentele existente, fără modificarea destinaţiei / funcţionalităţii iniţiale.

**Politica Agricolă Comună (PAC)** – set de reguli și mecanisme care reglementează producerea, procesarea şi comercializarea produselor agricole în Uniunea Europeană şi care acordă o atenţie crescândă dezvoltării rurale. Are la bază preţuri comune și organizări comune de piaţă;

**Proiect generator de venit** - orice operațiune care implică o investiție într-o infrastructură a cărei utilizare este supusă unor redevențe suportate direct de utilizatori sau orice operațiune care implică vânzarea sau închirierea unui teren sau a unui imobil sau orice altă furnizare de servicii contra unei plăți.

**Reprezentantul legal** – persoana desemnată să reprezinte solicitantul în relatia contractuală cu AFIR, conform legislatiei în vigoare.

**Solicitant** – persoană juridică / ONG, potenţial beneficiar al sprijinului nerambursabil din FEADR;

**Valoare eligibilă a proiectului** – suma cheltuielilor pentru bunuri, servicii, lucrări care se încadrează în Lista cheltuielilor eligibile precizată în prezentul manual și care pot fi decontate prin FEADR; procentul de confinanţare publică și privată se calculează prin raportare la valoarea eligibilă a proiectului;

**Valoarea neeligibilă a proiectului** – reprezintă suma cheltuielilor pentru bunuri, servicii şi / sau lucrări care sunt încadrate în Lista cheltuielilor neeligibile precizată în prezentul manual şi, ca atare, nu pot fi decontate prin FEADR; cheltuielile neeligibile nu vor fi luate în calcul pentru stabilirea procentului de cofinanţare publică; cheltuielile neeligibile vor fi suportate financiar integral de către beneficiarul proiectului;

**Valoare totală a proiectului** – suma cheltuielilor eligibile şi neeligibile pentru bunuri, servicii, lucrări;

**Abrevieri**:

**AFIR** – Agenţia pentru Finanţarea Investiţiilor Rurale, instituţie publică cu personalitate juridică, subordonată Ministerului Agriculturii şi Dezvoltării Rurale – scopul AFIR îl constituie derularea Fondului European Agricol pentru Dezvoltare, atât din punct de vedere tehnic, cât și financiar;

**APIA** – Agenţia de Plăţi şi Intervenţie în Agricultură – instituţie publică subordonată Ministerului Agriculturii şi Dezvoltării Rurale – derulează fondurile europene pentru implementarea măsurilor de sprijin finanţate din Fondul European pentru Garantare în Agricultură;

**CRFIR** – Centrele Regionale pentru Finanţarea Investiţiilor Rurale, structură organizatorică la nivelul regiunilor de dezvoltare ale României a AFIR (la nivel naţional există 8 centre regionale); OJFIR – Oficiile Judeţene pentru Finanţarea Investiţiilor Rurale, structură organizatorică la nivel judeţean a AFIR (la nivel naţional există 41 Oficii judeţene);

**FEADR** – Fondul European Agricol pentru Dezvoltare Rurală, este un instrument de finanţare creat de Uniunea Europeană pentru implementarea Politicii Agricole Comune. **MADR** – Ministerul Agriculturii şi Dezvoltării Rurale;

**GAL** – Grup de Acțiune Locală;

**PNDR** – Programul Naţional de Dezvoltare Rurală este documentul pe baza căruia va putea fi accesat Fondul European Agricol pentru Dezvoltare Rurală şi care respectă liniile directoare strategice de dezvoltare rurală ale Uniunii Europene.

# CAPITOLUL 2. PREVEDERI GENERALE

## 2.1. Contribuţia Măsurii 5 – „Servicii de bază și reînnoirea satelor în teritoriul G.A.L. Codrii Herței”, la domeniile de intervenţie

Analiza diagnostic realizată în teritoriul G.A.L. Codrii Herței în perioada ianuarie – aprilie 2016, a subliniat faptul că localitățile componente, într-un ansamblu general, au probleme economice și sociale legate de lipsa infrastructurii de bază, grad ridicat de sărăcie, îmbătrânirea populației, asigurarea reîntineririi acesteia, lipsa de informații, de oportunități de angajare și un nivel scăzut al calității vieții.

Această măsură vizează să sprijine accesul la servicii al populației din teritoriul G.A.L. Codrii Herței. Vor fi sprijinite proiectele care dezvoltă o gamă largă de servicii care să se adreseze unui număr cât mai mare de oameni. Acțiunile vor trebui să ofere operațiuni pentru a menține, a îmbunătăți sau a crea un serviciu în teritoriu pentru a îmbunătăți viața de zi cu zi a acestor oameni. Serviciile în cauză pot fi furnizate prin investiții realizate în centre comunitare pentru activități sociale și culturale, spații publice de agrement, piețe locale pentru vânzarea produselor tradiționale, etc.

Măsura contribuie la prioritatea/prioritățile prevăzute la art. 5, Reg. (UE) nr.1305/2013: Promovarea incluziunii sociale, a reducerii sărăciei și a dezvoltării economice în zonele rurale.

Măsura corespunde obiectivelor art. 20 din Reg. (UE) nr. 1305/2013.

Măsura contribuie la Domeniul de intervenție 6B) Încurajarea dezvoltării locale în zonele rurale.

Măsura contribuie la obiectivele transversale ale Reg.(UE) 1305/2013: inovare și protecția mediului. Prin acțiunile propuse în cadrul acestei măsuri nu se poate acționa asupra contextului economic, social și de mediu de la nivel național, dar se va putea opta să se acționeze în mod eficient la schimbările acestor factori la nivel local. În vederea dezvoltării durabile a teritoriului G.A.L., în sensul unei mai bune înțelegeri a asumării angajamentelor de mediu și a provocărilor privind schimbările climatice, investițiile prevăzute prin această măsură vor duce la îmbunătățirea calității sistemelor de iluminat public, folosirea energiei din surse regenerabile, reducerea consumului de energie electrică, creșterea eficienței energetice în infrastructurile publice (reabilitarea termică a clădirilor contribuie la reducerea emisiilor gazelor cu efect de seră).

O infrastructură îmbunătățită permite afacerilor din mediul rural să se dezvolte și încurajează spiritul antreprenorial și inovator. De asemenea, existența unei infrastructuri educaționale moderne și funcționale permite formarea de generații tinere bine pregătite, deschise spre noi oportunități și capabile să aducă inovații și dezvoltare, în special în zonele rurale.

## 2.2. Obiective generale și specifice ale Măsurii 5

Obiectivul general al măsurii il constituie: Obținerea unei dezvoltări teritoriale echilibrate a economiilor și comunităților rurale, inclusiv crearea și menținerea de locuri de muncă.

Obiectivele specifice ale măsurii sunt:

- Crearea și menținerea serviciilor pentru locuitorii teritoriului Codrii Herței;

- Îmbunătățirea condițiilor de viață ale locuitorilor;

- Atragerea și menținerea tinerilor și a familiilor în teritoriul Codrii Herței;

## 2.3. Contributia publica totala a masurii - valoarea maximă a fondurilor nerambursabile (intensitatea sprijinului)

Fondurile disponibile (valoarea publică) pentru Măsura 5 „Servicii de bază și reînnoirea satelor în teritoriul G.A.L. Codrii Herței” sunt de **130.044,59** Euro.

## 2.4. Tip de sprijin.

Principiul de bază al acordarii sprijinului financiar este acela al rambursării cheltuielilor eligibile efectuate (suportate și plătite efectiv) în prealabil de către beneficiar.

Un solicitant/beneficiar, după caz, poate obține finanțare nerambursabilă din FEADR și de la bugetul de stat pentru mai multe proiecte de investiții depuse pentru măsuri/sub-măsuri din cadrul PNDR 2014 - 2020, cu respectarea prevederilor art. 3 din H.G. 226/2015 cu modificările și completările ulterioare.

Sprijinul va fi acordat dupa efectuarea de catre beneficiar a cheltuielilor aferente investitiei prevazute in documentatia tehnico-financiara din cadrul proiectului si consta in:

- rambursarea costurilor eligibile suportate și plătite efectiv;

- acordarea de plati in avans, cu condiția constituirii unei garanții bancare sau garanții echivalente corespunzătoare procentului de 100% din valoarea avansului, în conformitate cu art. 45(4) și art. 63 ale R(UE) nr. 1305/2013.

## 2.5. Sume (aplicabile) și rata sprijinului.

In cazul proiectelor negeneratoare de venit, sprijinul public nerambursabil acordat în cadrul acestei măsuri va avea o intensitate de 100% din totalul cheltuielilor eligibile:

- Suma minimă nerambursabilă: 5.000 euro/proiect;

- Suma maximă nerambursabilă: 75.156 euro/proiect.

In cazul proiectelor generatoare de venit, sprijinul public nerambursabil acordat în cadrul acestei măsuri va avea o intensitate de 90% din totalul cheltuielilor eligibile și nu va depăși 75.156 euro.

Sprijinul pentru proiectele generatoare de venit se va acorda conform R(UE) nr. 1407/2013 privind aplicarea art. 107 și 108 din Tratatul privind funcționarea Uniunii Europene referitor la ajutoarele de minimis, iar valoarea totală a ajutoarelor de minimis primite pe perioada a 3 ani fiscali de către un beneficiar nu va depăși plafonul maxim al ajutorului public de 200.000 euro/beneficiar.

## 2.6. Legislație europeană şi națională aplicabilă

**Legislația europeană**

Regulamentul (UE) nr. 1303/2013 de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime și de abrogare a Regulamentului (CE) nr. 1083/2006 al Consiliului, cu modificările şi completările ulterioare;

Regulamentul (UE) nr. 1305/2013 privind sprijinul pentru dezvoltare rurală acordat din Fondul european agricol pentru dezvoltare rurală (FEADR) și de abrogare a Regulamentului (CE) nr. 1698/2005 al Consiliului, cu modificările şi completările ulterioare;

Regulamentul (UE) nr. 1306/2013 al Parlamentului European si al Consiliului privind finanțarea, gestionarea și monitorizarea politicii agricole comune și de abrogare a Regulamentelor (CEE) nr. 352/78, (CE) nr. 165/94, (CE) nr. 2799/98, (CE) nr. 814/2000, (CE) nr. 1290/2005 și (CE) nr. 485/2008 ale Consiliului, cu modificările şi completările ulterioare;

Regulamentul (UE) nr. 1307/2013 al Parlamentului European și al Consiliului de stabilire a unor norme privind plățile directe acordate fermierilor prin scheme de sprijin în cadrul politicii agricole comune și de abrogare a Regulamentului (CE) nr. 637/2008 al Consiliului și a Regulamentului (CE) nr. 73/2009 al Consiliului, cu modificările şi completările ulterioare;

Regulamentul (UE) nr. 1310/2013 al Parlamentului European și al Consiliului de stabilire a anumitor dispoziții tranzitorii privind sprijinul pentru dezvoltare rurală acordat din Fondul european agricol pentru dezvoltare rurală (FEADR), de modificare a Regulamentului (UE) nr. 1305/2013 al Parlamentului European și al Consiliului în ceea ce privește resursele și repartizarea acestora pentru anul 2014 și de modificare a Regulamentului (CE) nr. 73/2009 al Consiliului și a Regulamentelor (UE) nr. 1307/2013, (UE) nr. 1306/2013 și (UE) nr. 1308/2013 ale Parlamentului European și ale Consiliului în ceea ce privește aplicarea acestora în anul 2014, cu modificările şi completările ulterioare;

Regulamentul (UE) nr. 1407/2013 al Comisiei privind aplicarea articolelor 107 și 108 din Tratatul privind funcționarea Uniunii Europene ajutoarelor de minimis Text cu relevanță pentru SEE, cu modificările şi completările ulterioare;

R (UE) nr. 480/2014 de completare a R (UE) nr. 1303/2013;

Regulamentul delegat (UE) nr. 807/2014 de completare a Regulamentului (UE) nr. 1305/2013 al Parlamentului European și al Consiliului privind sprijinul pentru dezvoltare rurală acordat din Fondul european agricol pentru dezvoltare rurală (FEADR) și de introducere a unor dispoziții tranzitorii, cu modificările şi completările ulterioare;

Regulamentul de punere în aplicare (UE) nr. 808/2014 al Comisiei de stabilire a normelor de aplicare a Regulamentului (UE) nr. 1305/2013 al Parlamentului European și al Consiliului privind sprijinul pentru dezvoltare rurală acordat din Fondul european agricol pentru dezvoltare rurală (FEADR), cu modificările şi completările ulterioare;

Regulamentul de punere în aplicare (UE) nr. 809/2014 al Comisiei de stabilire a normelor de aplicare a Regulamentului (UE) nr. 1306/2013 al Parlamentului European și al Consiliului în ceea ce privește sistemul integrat de administrare și control, măsurile de dezvoltare rurală și ecocondiționalitatea, cu modificările şi completările ulterioare

Regulamentul de punere în aplicare (UE) nr. 908/2014 al Comisiei de stabilire a normelor de aplicare a Regulamentului (UE) nr. 1306/2013 al Parlamentului European și al Consiliului în ceea ce privește agențiile de plăți și alte organisme, gestiunea financiară, verificarea conturilor, normele referitoare la controale, valorile mobiliare și transparența, cu modificările şi completările ulterioare.

Recomandarea 2003/361/CE din 6 mai 2003 privind definirea micro‐întreprinderilor şi a întreprinderilor mici şi mijlocii;

**Legislaţia naţională**

Legea nr. 15/1990 privind reorganizarea unităților economice de stat ca regii autonome şi societăți comerciale;

Legea nr. 31/1990 privind societățile comerciale – Republicare, cu modificările şi completările ulterioare;

Legea nr 82/ 1991 a contabilității – Republicare, cu modificările şi completările ulterioare; Legea nr. 36/1999 privind societățile agricole si alte forme de asociere in agricultura; Legea nr. 571/ 2003 privind Codul Fiscal, cu modificările şi completările ulterioare;

Hotărârea de Guvern nr 26/2000 cu privire la asociații și fundații, cu modificările și completările ulterioare;

Legea nr. 215/2001 a administrației publice locale - republicată, cu modificările și completările ulterioare;

Legea nr. 346/ 2004 privind stimularea înființării şi dezvoltării întreprinderilor mici şi mijlocii, cu modificările şi completările ulterioare;

Legea nr. 359/2004 privind simplificarea formalităților la înregistrarea în registrul comerţului a persoanelor fizice, asociaţiilor familiale şi persoanelor juridice, înregistrarea fiscală a acestora, precum şi la autorizarea funcţionării persoanelor juridice, cu modificările și completările ulterioare

Legea 566/2004 a cooperaţiei agricole, cu modificările şi completările ulterioare;

Legea 1/2005 privind organizarea şi funcţionarea cooperaţiei, cu modificările şi completările ulterioare;

Legea 85/2006 privind procedura insolventei, cu modificarile si completarile ulterioare.

Ordonanţa de urgenţă a Guvernului nr. 44/2008 privind desfăşurarea activităţilor economice de către persoanele fizice autorizate, întreprinderile individuale şi întreprinderile familiale, cu modificările şi completările ulterioare;

Ordonanţa de urgenţă a Guvernului nr. 142/2008 privind aprobarea Planului de amenajare a teritoriului naţional aprobată prin Legea 190/2009.

Ordonanţa de urgenţă a Guvernului nr. 6/2011 pentru stimularea înfiinţării şi dezvoltării microîntreprinderilor de către întreprinzătorii debutanţi în afaceri, cu modificările şi completările ulterioare;

Ordonanţa de urgenţă a Guvernului nr. 66/ 2011 privind prevenirea, constatarea şi sancţionarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora, cu modificările şi completările ulterioare;

Ordonanţa Guvernului 124/1998 privind organizarea şi funcţionarea cabinetelor medicale;

Ordonanța Guvernului nr. 27/ 2002 privind reglementarea activităţii de soluționare a petițiilor, cu modificările şi completările ulterioare;

Ordonanța Guvernului nr. 92/ 2003 privind Codul de procedură fiscală ‐ Republicare, cu modificările şi completările ulterioare;

Hotărârea Guvernului nr. 28/2008 privind aprobarea conținutului‐cadru al documentației tehnico‐economice aferente investițiilor publice, precum şi a structurii şi metodologiei de elaborare a devizului general pentru obiective de investiții şi lucrări de intervenții;

Hotărârea Guvernului nr. 218/2015 privind registrul agricol pentru perioada 2015‐2019, cu modificările şi completările ulterioare;

Hotărârea Guvernului nr. 226/ 2015 privind stabilirea cadrului general de implementare a măsurilor programului național de dezvoltare rurală cofinanțate din Fondul European Agricol pentru Dezvoltare Rurală şi de la bugetul de stat, cu modificările şi completările ulterioare;

Ordinul ministrului economiei și finanțelor nr. 2371/2007 pentru aprobarea modelului şi conținutului unor formulare prevăzute la titlul III din Legea nr. 571/2003 privind Codul fiscal, cu modificările şi completările ulterioare;

Ordin 17/2008 pentru aprobarea Normei sanitare veterinare privind procedura de înregistrare şi controlul oficial al unităților în care se desfășoară activități de asistență medical‐veterinară.

Ordinul ministrului economiei și finanțelor nr. 858/ 2008 privind depunerea declarațiilor fiscale prin mijloace electronice de transmitere la distanță, cu modificările şi completările ulterioare;

Ordinul ministrului economiei și finanțelor nr. 3512/2008 privind documentele financiar‐contabile, cu modificările şi completările ulterioare;

Ordinul președintelui Autorității Sanitare Veterinare și pentru Siguranța Alimentelor nr. 16/ 2010 pentru aprobarea Normei sanitare veterinare privind procedura de înregistrare/autorizare sanitar‐veterinară a unităților/centrelor de colectare/exploatațiilor de origine şi a mijloacelor de transport din domeniul sănătății şi al bunăstării animalelor, a unităților implicate în depozitarea şi neutralizarea subproduselor de origine animală care nu sunt destinate consumului uman şi a produselor procesate, cu modificările şi completările ulterioare;

Ordinul MADR nr. 22/ 2011 privind reorganizarea Registrului fermelor, care devine Registrul unic de identificare, în vederea accesării măsurilor reglementate de politica agricolă comună, cu modificările şi completările ulterioare;

Ordinul ministrului finanțelor publice nr. 65/ 2015 privind principalele aspecte legate de întocmirea şi depunerea situațiilor financiare anuale şi a raportărilor contabile anuale ale operatorilor economici la unitățile teritoriale ale Ministerului Finanțelor Publice, cu modificările şi completările ulterioare;

Ordinul MADR nr.1731/2015 privind instituirea schemei de ajutor de minimis "Sprijin acordat microîntreprinderilor şi întreprinderilor mici din spațiul rural pentru înființarea şi dezvoltarea activităților economice neagricole" ;

Ordinul MADR nr. 2243/2015 privind aprobarea Regulamentului de organizare şi funcționare al procesului de selecție şi al procesului de verificare a contestațiilor pentru proiectele aferente măsurilor din PNDR 2014‐2020;

Programul National de Dezvoltare Rurala 2014‐2020, aprobat prin Decizia Comisiei de punere în aplicare nr. C(2016) 862/ 09.02.2015;

Avizul Consiliului Concurenței nr. 7622 din 03.07.2015 privind proiectul Schemei de ajutor de minimis pentru sprijinul acordat microîntreprinderilor şi întreprinderilor mici din spațiul rural pentru înființarea şi dezvoltarea activităților economice neagricole;

## 2.7. Aria de aplicabilitate a măsurii.

În accepțiunea PNDR 2014-2020 şi implicit a măsurii 19, teritoriul eligibil LEADER este reprezentat de Unități Administrativ-Teritoriale - comune și Unități Administrativ-Teritoriale- orașe mici cu o populație de maxim 20.000 locuitori. Aria geografică a teritoriului cuprinde următoarele comune și orașe: Broscăuți, Cândești, Concești, Cordăreni, Cristinești, Darabani, Dersca, George-Enescu, Hilișeu-Horia, Hudești, Ibănești, Lozna, Mihăileni, Păltiniș, Pomârla, Rădăuți-Prut, Șendriceni, Suharău, Viișoara (județul Botoșani) și Siret (județul Suceava).

# CAPITOLUL 3. DEPUNEREA PROIECTELOR

## 3.1. Locul de depunere a proiectelor.

Dosarul Cererii de Finanțare cuprinde Cererea de Finanțare completată și documentele atașate (conform Listei Documentelor – partea E din Cererea de Finanțare), vor fi depuse la sediul Asociației Grupul pentru Dezvoltare Locală - G.A.L. Codrii Herței din localitatea Dragalina, comuna Cristinești, județul Botoșani.

Dosarul Cererii de Finanțare se depune în format letric în două exemplare (original și copie) și în format electronic (CD 2 exemplare, care vor cuprinde dosarului cererii de finanțare scanat în format .pdf).

Dosarul Cererii de Finanțare va fi paginat, cu toate paginile numerotate manual în ordine de la 1 la n în partea dreaptă sus a fiecărui document (recomandabil) unde n este numărul total al paginilor din dosarul complet, inclusiv documentele anexate.

Solicitanții vor putea retrage şi/sau redepune proiectele o singură dată în cadrul apelului de selecție, cu excepția solicitanților aflați sub incidența dispozițiilor art. 6 lit. b) din H.G.nr. 226/2015, cu modificările şi completările ulterioare.

## 3.2. Perioada de depunere a proiectelor.

Sesiunile de depunere a proiectelor la nivelul GAL vor fi deschise după lansarea de către AFIR a sesiunii continue de depunere a proiectelor în cadrul sub-măsurii 19.2. Sesiunile vor fi deschise de către GAL prin publicarea anunțurilor de lansare a apelurilor de selecție, pentru perioadele stabilite în Calendarul estimativ de lansare a sesiunilor de depunere. Calendarul estimativ și anunțurile de lansare a apelurilor de selecție vor fi disponibile la sediul propriu, la sediile UAT partenere și pe pagina de web – [www.codriihertei.ro](http://www.codriihertei.ro).

## 3.3. Alocarea pe sesiune.

Fondurile disponibile (valoarea publică) pentru Măsura 5 „Servicii de bază și reînnoirea satelor în teritoriul G.A.L. Codrii Herței” sunt de **130.044,59** Euro.

Sumele rămase disponibile după încheierea sesiunii (provenite din neacoperirea sumei alocate cu proiecte depuse, neangajarea fondurilor ca urmare a cererilor de finanțare retrase, declarate neconforme sau neeligibile, contracte de finanțare reziliate, economii realizate la finalizarea contractelor de finanțare) vor fi realocate în întregime în cadrul unei sesiuni ulterioare.

## 3.4. Punctajul minim.

Evaluarea proiectelor se realizează în cadrul unui apel de selecție lansat de GAL. Ca urmare a indeplinirii anumitor criterii de selectie fiecare proiect va intruni un anumit punctaj de selectie. Pentru această măsură pragul minim este de 15 puncte şi reprezintă pragul sub care niciun proiect nu poate intra la finanțare.

# CAPITOLUL 4. CATEGORII DE BENEFICIARI ELIGIBILI.

Solicitanții eligibili pentru sprijinul financiar nerambursabil acordat prin această măsură sunt:

Autoritatile administratiei publice locale și asociațiile acestora conform legislației naționale în vigoare;

ONG-uri definite conform legislației în vigoare.

Pentru a fi eligibil, solicitantul de finanţare/fiecare membru al parteneriatului, după caz trebuie să aibă personalitate juridică.

Nu există restricţii cu privire la numărul partenerilor.

Liderul parteneriatului se va identifica clar în toate documentele aferente proiectului.

Acordul de parteneriat încheiat în scopul implementării proiectului, va fi anexat, în original, la Cererea de finanţare.

Acordul de parteneriat va stabili modalitatea de participare la co-finanţarea proiectului, atât pentru cheltuielile eligibile cât şi pentru cele neeligibile, modalitatea de furnizare a serviciilor sociale după implementarea proiectului, modalitatea de cooperare între parteneri, atât în timpul cât şi ulterior implementării proiectului, pe durata operării obiectivului de investiţie. Partenerii vor respecta întru totul legislaţia specifică şi pe cea generală, inclusiv pe cea în domeniul achiziţiilor publice, a protecţiei mediului, egalităţii de şanse şi nediscriminării.

Pentru proiectele de infrastructură socială care trebuie să asigure funcționarea prin operaționalizarea infrastructurii de către o entitate acreditată ca furnizor de servicii sociale, solicitantul trebuie sa fie o entitate acreditată ca furnizor de servicii sociale sau un parteneriat în care în mod obligatoriu unul dintre membri este furnizor de servicii sociale. Se va verifica Certificatul de acreditare emis de Ministerul Muncii și Justiției Sociale.

In cazul in care niciun solicitant nu și-a manifestat interesul în cadrul primului apel lansat, GAL trebuie să depună proiecte începând cu al doilea apel de selecție lansat pentru sub rezerva aplicării măsurilor de evitare a conflictului de interese și cu condiția ca eligibilitatea GAL, ca beneficiar al măsurii respective, să fie menționată în fișa tehnică din SDL. În acest caz, GAL va externaliza evaluarea către o entitate independentă. În situația în care o parte dintre membrii Comitetului de selecție au participat la elaborarea proiectului, aceștia nu vor lua parte la procesul de selecție și nu vor semna Raportul de selecție.

# CAPITOLUL 5. CONDIȚII MINIME OBLIGATORII PENTRU ACORDAREA SPRIJINULUI

- Solicitantul se încadrează în categoria de beneficiari eligibili;

- Solicitantul trebuie sa respecte PUG-ul UAT-ului pe teritoriul căreia se realizează investiția;

- Investiția trebuie să se justifice din punct de vedere al necesitații, oportunității și potențialul economic al acesteia.

- Solicitantul trebuie să se angajeze să asigure întreținerea/mentenanța investiției pe o perioadă de minim 5 ani de la ultima plată; este obligatoriu ca ulterior finanțării proiectelor de infrastructură socială, beneficiarul să asigure sustenabilitatea proiectului din surse proprii/alte surse de finanțare.

- Solicitantul nu trebuie să fie în insolvență sau în incapacitate de plată;

- Investiția să se încadreze în tipul de sprijin prevăzut prin măsură;

- Investiția trebuie să fie în corelare cu strategia de dezvoltară locală și/sau județeană aprobată;

- Investiția să se realizeze în teritoriul G.A.L. Codrii Herței;

# CAPITOLUL 6. TIPURI DE ACȚIUNI/CHELTUIELI ELIGIBILE ȘI NEELIGIBILE

Acțiuni/cheltuieli eligibile:

**a) Investiții în active corporale:**

*Infrastructura educațională:*

- Modernizarea și dotarea instituțiilor de învățământ preșcolar, primar și gimnazial, inclusiv investiții în reabilitarea termică a clădirilor aferente pentru creșterea eficienței energetice;

*Infrastructură de agrement și culturală:*

- Construcția, reabilitarea, modernizarea și dotarea centrelor comunitare pentru activități sociale și culturale;

- Înființarea, amenajarea spațiilor publice de agrement pentru populația rurală.

*Infrastructură de bază:*

- Înființarea, dezvoltarea și dotarea infrastructurii de valorificare a produselor locale (piețe locale);

- Înființarea și/sau extinderea sistemelor de supraveghere;

- Înființarea, extinderea, modernizarea rețelei publice de iluminat (în scopul economisirii energiei);

- Investiții în infrastructura pentru producere de energie din surse regenerabile;

- Investiții în crearea, îmbunătățirea sau extinderea serviciilor locale destinate populației rurale.

**b) Investiții în active necorporale:**

- Dezvoltarea sau actualizarea documentației de planificare locală;

- Costurile generale ocazionate de cheltuielile cu construcția sau renovarea de bunuri imobile și achiziționarea sau cumpărarea prin leasing de mașini și echipamente noi, în limita valorii pe piață a activului precum onorariile pentru arhitecți, ingineri și consultanți, onorariile pentru consiliere privind durabilitatea economică și de mediu, inclusiv studiile de fezabilitate, vor fi realizate în limita a 10% din totalul cheltuielilor eligibile pentru proiectele care prevăd și construcții - montaj, și în limita a 5% pentru proiectele care prevăd simpla achiziție.

Conform art. 45 (2) (d) din R 1305/2013, sunt eligibile investițiile intangibile privind achiziționarea sau dezvoltarea de software și achiziționarea de brevete, licențe, drepturi de autor, mărci.

Conform art. 7 (4) din HG 226/2015, Costurile generale ocazionate de cheltuielile cu construcția sau renovarea de bunuri imobile și achiziționarea sau cumpărarea prin leasing de mașini și echipamente noi, în limita valorii pe piață a activului precum onorariile pentru arhitecți, ingineri și consultanți, onorariile pentru consiliere privind durabilitatea economică și de mediu, inclusiv studiile de fezabilitate, vor fi realizate în limita a 10% din totalul cheltuielilor eligibile pentru proiectele care prevăd și construcții - montaj și în limita a 5% pentru proiectele care prevăd simpla achiziție de bunuri.

Cheltuielile privind costurile generale ale proiectului sunt:

cheltuieli pentru consultanță, proiectare, monitorizare și management, inclusiv onorariile pentru consultanță privind durabilitatea economică și de mediu, taxele pentru eliberarea certificatelor, potrivit art. 45 din Regulamentul (UE) nr. 1305/2013, precum şi cele privind obţinerea avizelor, acordurilor şi autorizaţiilor necesare implementării proiectelor, prevăzute în legislaţia naţională.

Costurile generale cu onorariile pentru arhitecţi, ingineri şi consultanţi, onorariile pentru consultanța privind durabilitatea economică şi de mediu, inclusiv memoriile justificative/studiile de fezabilitate/documentaţiile de avizare a lucrărilor de intervenţii, se vor încadra în limita a 10% din totalul cheltuielilor eligibile pentru proiectele care prevăd construcţii/montaj.

Cheltuielile privind costurile generale ale proiectului, inclusiv cele efectuate înaintea aprobării finanţării, sunt eligibile dacă respectă prevederile art. 45 din Regulamentul (UE) nr. 1305 / 2013 şi îndeplinesc următoarele condiții:

* sunt prevăzute sau rezultă din aplicarea legislației în vederea obținerii de avize, acorduri şi autorizații necesare implementării activităților eligibile ale operațiunii sau rezultă din cerințele minime impuse de PNDR 2014 - 2020;
* sunt aferente, după caz: unor studii şi/sau analize privind durabilitatea economică și de mediu, studiu de fezabilitate, proiect tehnic, documentație de avizare a lucrărilor de intervenție, întocmite în conformitate cu prevederile legislației în vigoare;
* sunt aferente activităților de coordonare şi supervizare a execuției şi recepției lucrărilor de construcții - montaj.

Cheltuielile de consultanță şi pentru managementul proiectului sunt eligibile dacă respectă condițiile anterior menționate şi se vor deconta proporțional cu valoarea fiecărei tranşe de plată aferente proiectului. Excepție fac cheltuielile de consiliere pentru întocmirea dosarului Cererii de Finanţare, care se pot deconta integral în cadrul primei tranşe de plată.

Memoriile justificative/Studiile de Fezabilitate şi/sau documentaţiile de avizare a lucrărilor de intervenţie, aferente cererilor de finanţare depuse de solicitanţii publici pentru Măsuri/sub-măsuri din PNDR 20142020, trebuie întocmite potrivit prevederilor Hotărârii Guvernului nr. 28/2008.

Conţinutul - cadru al proiectului tehnic va respecta prevederile Ordinului nr. 863 din 2 iulie 2008 pentru aprobarea "Instrucţiunilor de aplicare a unor prevederi din Hotărârea Guvernului nr. 28/2008 privind aprobarea conţinutului-cadru al documentaţiei tehnico-economice aferente investiţiilor publice, precum şi a structurii şi metodologiei de elaborare a devizului general pentru obiective de investiţii şi lucrări de intervenţii".

Cheltuielile necesare pentru implementarea proiectului sunt eligibile dacă:

* sunt realizate efectiv după data semnării contractului de finanţare şi sunt în legătură cu îndeplinirea obiectivelor investiţiei;
* sunt efectuate pentru realizarea investiţiei cu respectarea rezonabilităţii costurilor;
* sunt efectuate cu respectarea prevederilor contractului de finanţare semnat cu AFIR;
* sunt înregistrate în evidenţele contabile ale beneficiarului, sunt identificabile, verificabile şi sunt susţinute de originalele documentelor justificative, în condiţiile legii.

**Acțiuni/cheltuieli neeligibile:**

**Cheltuielile neeligibile generale sunt:**

* cheltuielile cu achiziţionarea de bunuri și echipamente „second hand”;
* cheltuieli efectuate înainte de semnarea contractului de finanțare a proiectului cu excepţia: costurilor generale definite la art. 45, alin. 2 litera c) a R (UE) nr. 1305 / 2013 care pot fi realizate înainte de depunerea cererii de finanțare;
* cheltuieli cu achiziția mijloacelor de transport pentru uz personal şi pentru transport persoane;
* cheltuieli cu investițiile ce fac obiectul dublei finanțări care vizează aceleași costuri eligibile;
* în cazul contractelor de leasing, celelalte costuri legate de contractele de leasing, cum ar fi marja locatorului, costurile de refinanțare a dobânzilor, cheltuielile generale și cheltuielile de asigurare;
* cheltuieli neeligibile în conformitate cu art. 69, alin (3) din R. (UE) nr. 1303 / 2013 și anume:

1. dobânzi debitoare, cu excepţia celor referitoare la granturi acordate sub forma unei subvenţii pentru dobândă sau a unei subvenţii pentru comisioanele de garantare;
2. achiziţionarea de terenuri neconstruite şi de terenuri construite;
3. taxa pe valoarea adăugată, cu excepţia cazului în care aceasta nu se poate recupera în temeiul legislaţiei naţionale privind T.V.A. - ul sau a prevederilor specifice pentru instrumente financiare.

Lista investiţiilor şi costurilor neeligibile se completează cu prevederile Hotărârii de Guvern Nr. 226/2 aprilie 2015 privind stabilirea cadrului general de implementare a Măsurilor Programului Naţional de Dezvoltare Rurală cofinanţate din Fondul European Agricol pentru Dezvoltare Rurală şi de la bugetul de stat pentru perioada 2014 – 2020.

**Cheltuielile neeligibile specifice sunt:**

-construcția, extinderea și/sau modernizarea rețelei publice de apă și apă uzată;

* construcția, extinderea și/sau modernizarea rețelei de drumuri de interes local;
* contribuția în natură;
* costuri privind închirierea de mașini, utilaje, instalații și echipamente;
* costuri operaționale inclusiv costuri de întreținere și chirie.

# CAPITOLUL 7. SELECȚIA PROIECTELOR

7.1. Principii și criterii de selecție a proiectului

Evaluarea proiectelor se realizează în cadrul unui apel de selecție lansat de GAL.

Pentru această măsură pragul minim este de 15 puncte şi reprezintă pragul sub care niciun proiect nu poate intra la finanțare.

Punctajul proiectului se calculează în baza următoarelor criterii de selecție:

|  |  |  |
| --- | --- | --- |
| **Nr. crt.** | **Criterii de selecție** | **Punctaj** |
| 1. | **Criteriul creării de noi locuri de muncă in faza de operationalizare a investitiei;**  Documente verificate: MJ / SF / DALI. | Maxim 15 puncte |
| Prin proiect se creează minim 3 locuri de muncă; | 15 |
| Prin proiect se creează minim 2 locuri de muncă; | 10 |
| Prin proiect se creează minim 1 loc de muncă; | 5 |
| 2. | **Criteriul privind proiecte cu impact teritorial extins –** se puncteaza proiectele depuse de catre parteneriate intre entitati cu sedii sociale in UAT-uri diferite  Documente solicitate: Acord de pateneriat | 20 puncte |
| 3. | **Criteriul utilizării energiei regenerabile**  Se vor puncta proiectele care prevăd achiziționarea de echipamente de producere a energiei din surse regenerabile în vederea dotării clădirilor în cadrul cărora se desfășoară sau se va desfășura activitatea propusă prin proiect;  Documente verificate: MJ / SF / DALI. | 20 puncte |
| 4. | **Criteriul corespondentei dintre tipul de investitie si gradul de dezvoltare socio-economică a zonei**  Documente verificate: Studiu potential socio economic de dezvoltare zone rurale | Maxim 30 puncte |
| Proiecte depuse de solicitanti cu sediul in de Unităţi administrativ-teritoriale cu grad de dezvoltare socio-economică redus | 30 puncte |
| Proiecte depuse de solicitanti cu sediul in de Unităţi administrativ-teritoriale cu grad de dezvoltare socio-economică mediu | 25 puncte |
| Proiecte depuse de solicitanti cu sediul in Unităţi administrativ-teritoriale cu grad de dezvoltare socio-economică ridicat | 20 puncte |
| 5. | Criteriul privind proiectele care își propun să realizeze servicii inovatoare pentru teritoriu  Documente verificate: MJ / SF / DALI. | 15 puncte |

Măsura beneficiază de o alocare financiară totală prevăzută în Planul financiar al G.A.L..

Pentru fiecare apel de selecție se face un Anunţ de lansare a apelului de selecție, în care se vor prezenta: alocarea corespunzătoare măsurii, intervalul de depunere a proiectelor, pragul minim. Punctajul minim pentru această măsură este de 15 puncte.

Selectarea proiectelor se face în ordinea descrescătoare a punctajului, în cadrul alocării disponibile pentru apelul de selecție.

În cazul proiectelor cu același punctaj, departajarea acestora se va in funcție de valoarea eligibila a acestora, prioritate având proiectele cu valoare eligibila mai mica. Daca in continuare se menține necesitatea departajării unor proiecte, aceasta se va face astfel:

1.proiecte depuse de Unităţi administrativ-teritoriale;

2.proiecte depuse de entități private.

Evaluarea criteriilor de selecție se face numai în baza documentelor depuse simultan cu Cererea de Finanțare.

Solicitantul depune cererea de finanțare în două exemplare la secretariatul G.A.L. împreună cu documentele originale (pentru care a atașat copii). Fiecare exemplar va conține formularul Cerere de finanțare și anexele tehnice și administrative.

Selecția proiectelor se efectuează de către GAL și parcurge toate etapele prevăzute în Cap. XI al SDL Codrii Herței – ”Procedura de evaluare și selecție a proiectelor depuse în cadrul SDL” aprobată de către DGDR AM PNDR, inclusiv etapa de soluționare a contestațiilor.

Procesul de evaluare și selecție a proiectelor la nivel de GAL Codrii Herței implică Echipa de implementare a SDL, Comitetul de Selecție a proiectelor și Comisia de Contestații. Echipa de implementare a SDL verifică, pentru proiectele depuse la nivel de GAL Codrii Herței conformitatea, eligibilitatea și îndeplinirea criteriilor de selecție, prin responsabilii desemnați în acest sens. Comitetul de Selecție a proiectelor al GAL Codrii Herței este alcătuit din 9 membri (2 publici, 4 privați, 3 societate civilă), reprezentanţi ai autorităţilor şi organizaţiilor care fac parte din parteneriat și decide cu privire la selecția proiectelor depuse. Comisia de Contestații soluționează contestațiile prezentate, fiind formată din 9 membri (2 publici, 4 privați, 3 societate civilă), membri GAL diferiți de cei ai Comitetului de Selecție. Pentru a asigura transparența procesului de selecție a dosarelor de finanțare și pentru efectuarea acțiunilor de control și monitorizare, la ședințele Comitetului de Selecție pentru selectarea proiectelor va participa și un reprezentant al MADR la nivel județean, din cadrul Compartimentului de Dezvoltare Rurală Județean.

Comitetul de selecție al GAL se asigură de faptul că proiectul ce urmează a primi finanțare răspunde obiectivelor propuse în SDL și se încadrează în planul financiar al GAL.

În funcție de sistemul de punctaj stabilit, se efectuează evaluarea criteriilor de selecție pentru toate Cererile de finanțare eligibile prin acordarea unui număr de puncte si se calculează scorul atribuit fiecărui proiect.

Evaluarea criteriilor de selecție se face numai pentru cererile de finanțare declarate eligibile, pe baza Cererii de finanțare, inclusiv anexele tehnice și administrative depuse de solicitant și după caz, a informațiilor suplimentare solicitate în urma verificării documentare de birou. Completarea Fișei de verificare a criteriilor de selecție se va realiza de către experții tehnici GAL. Fiecare etapă a verificării se înscrie în Pista de audit pentru cererea de finanțare şi se înregistrează conform procedurilor interne de înregistrare a documentelor în cadrul GAL.

Selecția proiectelor se face aplicând regula de „dublu cvorum”, respectiv pentru validarea voturilor, este necesar ca în momentul selecției să fie prezenți cel puțin 50% din membrii Comitetului de Selecție, din care peste 50% să fie din mediul privat și societatea civilă, organizațiile din mediul urban reprezentând mai puțin de 25%. Pentru transparența procesului de selecție a proiectelor, la aceste selecții va lua parte și un reprezentant al Ministerului Agriculturii și Dezvoltării Rurale, din cadrul Compartimentului de Dezvoltare Rurală de la nivel regional aflat în subordinea MADR.

La nivelul alocării financiare, pentru fiecare măsură din SDL există sau se pot constitui fonduri disponibile/măsură, provenite în urma rezilierii contractelor de finanțare, din economii realizate la finalizarea contractelor de finanțare și sume neangajate ca urmare a neîncheierii contractelor (pentru Cereri de finanțare retrase, declarate neconforme sau neeligibile la nivelul AFIR).

Când valoarea publică totală a proiectelor eligibile care au îndeplinit punctajul minim, pentru măsurile care prevăd acest lucru, se situează sub valoarea totală alocată unei măsuri în cadrul unei sesiuni de depunere, Comitetul de Selecție propune aprobarea pentru finanțare a tuturor proiectelor eligibile care au întrunit punctajul minim aferent acestor măsuri.

Când valoarea publică totală a proiectelor eligibile care au îndeplinit punctajul minim, pentru măsurile care prevăd acest lucru, se situează peste valoarea totală alocată unei măsuri în cadrul unei sesiuni, Comitetul de Selecție analizează listele proiectelor eligibile care au îndeplinit punctajul minim, pentru măsurile care prevăd acest lucru și procedează astfel: Departajarea proiectelor eligibile, selectate, cu punctaj egal, se face în funcție de prevederile stabilite prin Ghidul solicitantului pentru fiecare măsură în parte.

Rezultatele procesului de selecție se consemnează în Raportul de selecție (intermediar) care va fi publicat în termen de maxim 40 de zile lucrătoare de la data încheierii apelului de selecție aferent măsurii din SDL. Acesta va fi semnat de către toți membrii prezenți ai Comitetului de Selecție (reprezentanți legali sau alte persoane mandatate în acest sens de către respectivele entități juridice, în conformitate cu prevederile statutare), specificându‐se apartenența la mediul privat sau public – cu respectarea precizărilor din PNDR, ca partea publică să reprezinte mai puțin de 50%, iar organizațiile din mediul urban să reprezinte mai puțin de 25%. De asemenea, Raportul de selecție va prezenta semnătura reprezentantului CDRJ, care supervizează procesul de selecție.

Raportul de Selecție (intermediar) va fi publicat pe pagina de web a GAL. În baza acestuia, GAL va transmite rezultatele selecției către solicitanți. Raportul de selecție (intermediar) va fi datat, aprobat de către Comitetul de Selecție și avizat de președintele GAL, sau de un alt membru al Consiliului Director mandatat în acest sens și va prezenta stampila GAL.

În baza Raportului de selecție (intermediar) publicat, G.A.L. notifică potențialii beneficiari cu privire la rezultatul evaluării proiectului. Notificarea va include informații cu privire la statutul proiectului în urma evaluării și modalitatea de depunere a contestațiilor de către solicitanții nemulțumiți de rezultatul evaluării. În cazul în care un proiect este declarat neeligibil vor fi indicate criteriile de eligibilitate care nu au fost îndeplinite precum și cauzele care au condus la neeligibilitatea proiectului. În cazul în care proiectul este eligibil și a fost punctat, notificarea va menționa punctajul obținut, motivele pentru care nu au fost punctate anumite criterii de selecție, stabilirea criteriilor de departajare precum și precizări cu privire la reducerea valorii eligibile, a valorii publice sau a intensității sprijinului, dacă este cazul.

Solicitanții care au fost notificați de către GAL, pot depune contestații la sediul Asociației Grupul pentru Dezvoltare Locală GAL Codrii Herței din localitatea Dragalina, comuna Cristinești, județul Botoșani, în termen de maxim 3 zile lucrătoare de la primirea notificării sau 5 zile lucrătoare de la data publicării Raportului de Selecție pe pagina de web a asociației www.codriihertei.ro.

Contestațiile primite vor fi analizate de către o Comisie de Contestații înființată la nivelul GAL, cu o componență diferită față de cea a Comitetului de Selecție.

În urma verificării contestațiilor depuse, Comisia de Contestații va emite un Raport de contestații ce va conține rezultatele analizării contestațiilor.

Raportul de contestații se elaborează în maxim 15 zile lucrătoare de la finalizarea perioadei de depunere a contestațiilor și se publică pe site-ul GAL Codrii Herței (www.codriihertei.ro) și la sediul GAL.

După soluționarea contestațiilor de către Comisia de Contestații și publicarea raportului de contestații pe pagina de internet al GAL, solicitanții sunt notificați în 5 zile lucrătoare de la publicare cu privire la rezultatul contestațiilor.

După publicarea Raportului de contestații, GAL va proceda în termen de maxim 5 zile lucrătoare la publicarea Raportului de selecție final.

Solicitanții ale căror Cereri de Finanțare au fost declarate neeligibile, eligibile selectate, eligibile neselectate, vor fi notificați de către GAL Codrii Herței care a instrumentat cererea de finanțare respectivă (decizia privind selectarea).

În baza Raportului de selecție final publicat, G.A.L. notifică potențialii beneficiari cu privire la rezultatul evaluării proiectului. Notificările transmise solicitanților vor conține motivele pentru care proiectele au fost declarate neeligibile sau neselectate - se vor menționa criteriile de eligibilitate care nu au fost îndeplinite sau punctajul obținut pentru fiecare criteriu de selecție - precum şi perioada de depunere şi soluționare a contestațiilor.

Notificările către solicitanți asupra rezultatului selecției vor fi semnate de către Reprezentantul legal al GAL sau un angajat GAL Codrii Herței desemnat în acest sens.

GAL poate exclude din flux întocmirea raportului de selecție final, doar în situația în care nu a existat contestarea rezultatului procesului de evaluare și selecție intermediară, caz în care la depunerea cererilor de finanțare la structurile teritoriale ale AFIR vor fi însoțite de Raportul de selecție (intermediar).

Cele 2 exemplare vor fi depuse la sediul GAL, iar ulterior după evaluarea și selecția la nivelul GAL, după publicarea Raportului de selecție în maxim 15 zile un exemplar va fi trimis la AFIR/OJFIR pentru evaluare.

# CAPITOLUL 8. VALOAREA SPRIJINULUI NERAMBURSABIL

Sprijinul public nerambursabil acordat în cadrul acestei măsuri va fi de:

- 100 % din totalul cheltuielilor eligibile pentru proiectele negeneratoare de venit.

- 90 % din totalul cheltuielilor eligibile pentru proiectele generatoare de venit.

Sprijinul public nerambursabil pe un proiect este de maxim 75.156 Euro.

În conformitate cu prevederile art. 60 din Regulamentul (CE) nr. 1306/ 2013, „nu sunt eligibili solicitanții/beneficiarii care au creat în mod artificial condițiile necesare pentru a beneficia de finanțare în cadrul măsurilor PNDR 2014‐2020”.

În cazul constatării de către AFIR a unor astfel de situații, în orice etapă de derulare a proiectului, acesta este declarat neeligibil și se procedează la recuperarea sprijinului financiar, dacă s‐au efectuat plăți.

# CAPITOLUL 9. COMPLETAREA, DEPUNEREA ŞI VERIFICAREA DOSARULUI CERERII DE FINANȚARE

Dosarul Cererii de Finanţare conţine Cererea de Finanţare însoţită de anexele tehnice şi administrative, conform listei documentelor prezentate in cele ce urmează, legate într- un singur dosar, astfel încât să nu permită detaşarea şi / sau înlocuirea acestora. Formularul standard al Cererii de Finanţare este Finanțare, precum și conținutul prezentat în Anexa 1 la prezentul Ghid şi este disponibil în format electronic, la adresa [www.codriihertei.ro](http://www.codriihertei.ro).

Cererea de Finanţare trebuie însoţită de anexele prevăzute în modelul standard. Anexele Cererii de Finanţare fac parte integrantă din aceasta.

Formularul standard al Cererii de Finanțare este prezentat în Anexa 1 la prezentul Ghid şi este disponibil, în format electronic, pe adresa de internet [www.codriihertei.ro](http://www.codriihertei.ro).

Este obligatorie completarea anexelor „Indicatori de monitorizare” şi „Factori de risc” ‐ părți integrante din Cererea de Finanțare, cu respectarea formatului standard și a conținutului acestora. Se completează doar informațiile solicitate.

Nu se adaugă alte categorii de indicatori şi nici alți factori de risc în afara celor incluși în anexele menționate mai sus.

Cererea de Finanțare trebuie însoțită de anexele prevăzute în modelul standard. Anexele Cererii de Finanțare fac parte integrantă din aceasta.

## 9.1. Completarea cererii de finanțare

Completarea Cererii de Finanţare, inclusiv a anexelor acesteia, se va face conform modelului standard. Modificarea modelului standard (eliminarea, renumerotarea secţiunilor, anexarea documentelor suport în altă ordine decât cea specificată etc.) poate conduce la respingerea Dosarului Cererii pe motiv de neconformitate administrativă. Cererea de Finanţare trebuie redactată pe calculator, în limba română. Nu sunt acceptate Cereri de Finanţare completate de mână.

Pentru a facilita accesarea fondurilor europene nerambursabile prin FEADR, solicitantul poate beneficia de fonduri în avans (conform prevederilor Regulamentului Consiliului (CE) nr. 1305/2013 privind sprijinul pentru dezvoltare rurală acordat din Fondul European Agricol pentru Dezvoltare Rurală, cu modificările şi completările ulterioare, ale Regulamentului Comisiei (CE) nr. 807/2014 de stabilire a normelor de aplicare a Regulamentului (CE) nr. 1305/2013, cu modificările și completările ulterioare şi, respectiv, ale H.G. nr. 226/2015.

Cererea de Finanţare trebuie completată într-un mod clar şi coerent pentru a înlesni procesul de evaluare a acesteia. În acest sens, se vor furniza numai informaţiile necesare şi relevante, care vor preciza modul în care va fi atins scopul proiectului, avantajele ce vor rezulta din implementarea acestuia şi în ce măsura proiectul contribuie la realizarea obiectivelor programului.

Beneficiarul poate opta pentru obţinerea unui avans prin bifarea căsuţei corespunzătoare în Cererea de finanţare. Beneficiarul care nu a solicitat avans la data depunerii Cererii de Finanţare, are posibilitatea de a solicita obţinerea avansului ulterior semnării Contractului de Finanţare FEADR cu condiţia să nu depaşească data depunerii primului dosar al Cererii de plată la Autoritatea Contractantă și atunci când are avizul favorabil din partea AFIR pentru achiziţia prioritar majoritară. Avansul se recuperează la ultima tranşă de plată.

**Documentele necesare întocmirii Cererii de Finanţare**

Documentele obligatorii care trebuie ataşate Cererii de finanţare pentru întocmirea proiectului sunt:

1.1. Studiul de Fezabilitate/Documentaţia de Avizare pentru Lucrări de Intervenţii, întocmite conform legislaţiei în vigoare (H.G. nr. 28/2008 privind aprobarea conţinutului cadru al documentaţiei tehnico-economice aferente investiţiilor publice, precum şi a structurii şi metodologiei de elaborare a devizului general pentru obiecte de investiţii şi lucrări de intervenţii).

Pentru proiectele demarate din alte fonduri si nefinalizate, solicitantul trebuie să depună un raport de expertiză tehnico-economică din care să reiasă stadiul investiției, indicând componentele/acțiunile din proiect deja realizate, componentele/acțiunile pentru care nu mai există finantare din alte surse, precum și devizele refăcute cu valorile rămase de finanțat;

1.2. Memoriul justificativ (în cazul dotărilor);

2. Certificat de Urbanism, valabil la data depunerii Cererii de Finanţare, eliberat în condiţiile Legii nr. 50/1991, modificată, completată şi republicată, privind autorizarea executării lucrărilor de construcţii;

În Certificatul de urbanism numele proiectului/investiției trebuie specificat ca în Cererea de finanțare.

3.1. Inventarul bunurilor ce aparţin domeniului public al UAT, întocmit conform legislaţiei în vigoare privind proprietatea publică şi regimul juridic al acesteia, atestat prin Hotărâre a Guvernului publicată în Monitorul Oficial al României (copie după Monitorul Oficial);

și

3.2. Hotărârea/Hotărârile Consiliului Local privind aprobarea modificărilor  şi/sau completărilor la inventar în sensul includerii în domeniul public sau detalierii poziţiei globale existente, cu respectarea prevederilor art. 115 alin. (7) din Legea nr. 215/2001, republicată, cu modificările  şi completările ulterioare, a administraţiei publice locale, adică  să  fi fost supusă  controlului de legalitate al Prefectului, în condiţiile legii (este suficientă prezentarea adresei de înaintare către instituţia prefectului pentru controlul de legalitate);

și/sau

3.3. Avizul administratorului terenului aparținând domeniului public altul decât cel administrat de primărie (dacă este cazul);

3.4. Documente doveditoare de către ONG-uri privind dreptul de proprietate/ administrare pe o perioadă de 10 ani, asupra bunurilor imobile la care se vor efectua lucrări, conform cererii de finanţare;

4. Declarația pe propria răspundere că se va obține și depune documentaţia de la ANPM înainte de semnarea contractului de finanțare;

5. Hotărârea Consiliului Local/Hotărârile Consiliilor Locale în cazul ADI/Hotărârea Adunării Generale în cazul ONG pentru implementarea proiectului, cu referire la însuşirea/aprobarea de către Consiliul Local/ONG a următoarelor puncte (obligatorii):

- necesitatea, oportunitatea și potenţialul economic al investiţiei;

- lucrările vor fi prevăzute în bugetul local pentru perioada de realizare a investiţiei în cazul obţinerii finanţării;

- angajamentul că proiectul nu va fi generator de venit, în cazul proiectelor negeneratoare de venit pentru obținerea sprijinului nerambursabil în procent de 100%;

- angajamentul de a suporta cheltuielile de mentenanță a investiţiei pe o perioadă de minimum 5 ani de la data efectuării ultimei plăţi;

- numărul de locuitori deserviţi de proiect/utilizatori direcți;

- caracteristici tehnice (lungimi, arii, volume, capacităţi etc.);

- nominalizarea și delegarea reprezentantului legal sau administratorului public al UAT/ADI/ONG pentru relaţia cu AFIR în derularea proiectului.

6.1. Certificat de înregistrare fiscală;

6.2. Încheiere privind înscrierea în registrul asociaţiilor şi fundaţiilor, definitivă si irevocabilă/ Certificat de înregistrare în registrul asociaţiilor fundaţiilor;

şi

6.3. Actul de înfiinţare şi statutul ADI/ONG;

Solicitanţii publici au obligaţia de excludere a oricărei contribuţii publice directe de la Bugetul de stat pentru investiţiile care urmează a se realiza, plăţile (pentru cheltuielile neeligibile etc.) urmând să fie efectuate numai din surse proprii sau atrase – a se vedea planul financiar.

7.1. Notificare privind conformitatea proiectului cu condițiile de igiena şi sănatate publică;

sau

7.2. Notificare că investiția nu face obiectul evaluării condițiilor de igienă și sănătate publică, dacă este cazul;

8. Notificare care să certifice conformitatea proiectului cu legislația în vigoare pentru domeniul sanitar veterinar și că prin realizarea investiției în conformitate cu proiectul verificat de DSVSA județeană, construcția va fi în concordanță cu legislația în vigoare pentru domeniul sanitar veterinar și pentru siguranța alimentelor, dacă este cazul;

9. Raport asupra utilizării programelor de finanţare nerambursabilă întocmit de solicitant (va cuprinde obiective, tip de investiţie, lista cheltuielilor eligibile, costuri şi stadiul proiectului, perioada derulării proiectului), pentru solicitanţii care au mai beneficiat de finanţare nerambursabilă începând cu anul 2002 pentru aceleaşi tipuri de investiţii;

10. Extrasul din strategie care confirmă dacă investiția este în corelare cu orice strategie de dezvoltare națională/regional/județeană/locală aprobată, corespunzătoare domeniului de investiții precum și copia hotărârii de aprobare a strategiei;

11. Angajamentul beneficiarului de a furniza GAL-ului orice document sau informaţie în măsură să ajute la colectarea datelor referitoare la indicatorii de monitorizare aferenți proiectului pe durata de valabilitate și monitorizare;

12. Alte documente justificative (se vor specifica de către solicitant, după caz).

Documentele trebuie să fie valabile la data depunerii Cererii de Finanţare, termenul de valabilitate al acestora fiind în conformitate cu legislaţia în vigoare.

## 9.2. Depunerea dosarului cererii de finanțare

Dosarul Cererii de Finanțare cuprinde Cererea de Finanțare completată și documentele atașate (conform Listei Documentelor – partea E din Cererea de Finanțare), vor fi depuse la sediul Asociației Grupul pentru Dezvoltare Locală - G.A.L. Codrii Herței din localitatea Dragalina, comuna Cristinești, județul Botoșani.

Dosarul Cererii de Finanțare se depune în format letric în două exemplare (original și copie) și în format electronic (CD 2 exemplare, care va cuprinde scanul dosarului cererii de finanțare).

Dosarul Cererii de Finanțare va fi paginat, cu toate paginile numerotate manual în ordine de la 1 la n în partea dreaptă sus a fiecărui document (recomandabil) unde n este numărul total al paginilor din dosarul complet, inclusiv documentele anexate.

Solicitanții vor putea retrage şi/sau redepune proiectele o singură dată în cadrul apelului de selecție, cu excepția solicitanților aflați sub incidența dispozițiilor art. 6 lit. b) din H.G.nr. 226/2015, cu modificările şi completările ulterioare.

## 9.3. Verificarea dosarului cererii de finanțare de către G.A.L.

**Verificarea conformității dosarului cererii de finanțare**

După înregistrare, documentația primită de la solicitant este transmisă responsabilului administrativ GAL, care o repartizează pentru verificarea conformității unui expert tehnic. Verificarea conformității va fi realizată în maxim 5 zile lucrătoare.

**Controlul conformității constă în verificarea Cererii de finanțare:**

1. **dacă este corect completată, prezentată pe suport de hârtie, şi în format electronic;**
2. **dacă anexele tehnice şi administrative cerute în partea E a formularului Cerere de finanțare sunt prezente în două exemplare: un original şi o copie.**

**Expertul tehnic GAL care verifică conformitatea va verifica pe CD formatul electronic al documentelor atașate: Cererea de finanțare, inclusiv documentația atașată acesteia (partea economică a studiului de fezabilitate/memoriului justificativ si proiectul tehnic) si copia electronică a dosarului cererii de finanțare.**

**Expertul tehnic GAL va verifica dacă fiecare exemplar din Cererea de finanţare a fost legat, paginat şi opisat, cu toate paginile numerotate manual în ordine de la 1 la n în partea dreaptă sus a fiecărui document, unde n este numărul total al paginilor din dosarul complet, inclusiv documentele anexate, astfel încât să nu permită detașarea şi/sau înlocuirea documentelor.**

**Exemplarul original va avea înscris pe copertă, , mențiunea «ORIGINAL». Fiecare pagină va avea în partea superioară dreaptă ștampila solicitantului și semnătura reprezentantului legal al acestuia.**

**Copiile documentelor originale care rămân în posesia solicitantului (ex: act de proprietate, bilanț contabil vizat de administrația financiară), trebuie să conțină mențiunea „Conform cu originalul". Exemplarul - copie va avea înscris pe copertă, în partea superioară dreaptă, mențiunea «COPIE».**

**Verificarea cererii de finanțare se face conform Manualului operațional pentru evaluarea și selectarea cererilor de finanțare pentru aplicații aferente fiecărei măsuri, completându-se Fișa de evaluare generală a proiectului (formular E1.2.L), specifică fiecărei măsuri (Fișa de evaluare generală a proiectului nu va cuprinde partea privind Metodologia de aplicat pentru verificare).**

**Verificarea eligibilității cererii de finanțare**

Verificarea eligibilității constă în:

- verificarea eligibilității solicitantului;

- verificarea criteriilor de eligibilitate;

- verificarea Planului de afaceri și a tuturor documentelor anexate.

Asociația Grupul pentru Dezvoltare Locală - G.A.L. Codrii Herței / Agenția pentru Finanțarea Investițiilor Rurale își rezervă dreptul de a solicita documente sau informații suplimentare dacă, pe parcursul verificărilor și implementării proiectului, se constată că este necesar. Informațiile suplimentare se vor solicita în scris, de către experții evaluatori din cadrul entității la care se află în evaluare Cererea de Finanțare, iar răspunsul va fi transmis tot în scris, în termen de 5 zile lucrătoare de la data primirii formularului E1.2L.

Cazurile în care expertul evaluator poate solicita informații suplimentare sunt următoarele:

a. în cazul în care documentația tehnico-economică (SF/DALI) conține informații insuficiente pentru clarificarea unui criteriu de eligibilitate sau există informații contradictorii în interiorul lui ori fată de cele menționate în Cererea de Finanțare.

b. în cazul în care avizele, acordurile, autorizațiile au fost eliberate de către autoritățile emitente într‐o formă care nu respectă protocoalele încheiate între AFIR și instituțiile respective.

c. corectarea erorilor de forma sesizate pe parcursul verificării Cererii de Finanțare.

d. în caz de suspiciune privitoare la amplasamentul investiției, se poate solicita extras de carte funciară și în situațiile în care nu este obligatorie depunerea acestui document.

e. în cazul în care în bugetul indicativ (inclusiv devizele financiare şi devizele pe obiect) există diferenţe de calcul sau încadrarea categoriilor de cheltuieli eligibile/ neeligibile nu este facută corect.

Clarificările cuprinse în documentele primite ca urmare a solicitării de informații suplimentare nu pot fi folosite pentru suplimentarea punctajului.

Nu este permisă încadrarea în același subcapitol prevăzut pentru Construcţii şi instalaţii, atât a unor cheltuieli eligibile cât şi a unor cheltuieli neeligibile, fără a fi detaliate în devizele pe obiect, distinct, lucrările/spaţiile/instalaţiile corespunzătoare categoriilor de cheltuieli. Pentru restul subcapitolelor, se vor preciza care sunt echipamentele, utilajele/montajul care fac parte din categoria cheltuielilor eligibile/neeligibile.

În cazul în care restul documentelor din Cererea de Finanţare nu sunt în conformitate cu forma cerută la cap. „Documentele necesare întocmirii Cererii de finanţare”, Cererea de finanţare va fi declarată neeligibilă.

**Verificarea pe teren a cererilor de finanțare**

În etapa de evaluare a proiectului, exceptând situația în care în urma verificării documentare a condițiilor de eligibilitate este evidentă neeligibilitatea cererii de finanțare, experții verificatori GAL pot realiza vizita pe teren.

Scopul verificării pe teren este de a controla datele și informaţiile cuprinse în anexele tehnice și administrative ale Cererii de Finanţare şi concordanţa acestora cu elementele existente pe amplasamentul propus. Se procedează la verificarea anumitor criterii de eligibilitate evidenţiate în etapa verificării administrative prin comparaţie cu realitatea de pe teren, pentru a se obţine o decizie rezonabilă privind corectitudinea încadrării în criteriile de eligibilitate și selecție.

Concluzia privind respectarea condițiilor de eligibilitate pentru cererile de finanțare pentru care s‐a decis verificarea pe teren se va da numai după verificarea pe teren.

**Verificarea criteriilor de selecție**

În urma verificării eligibilității pot exista următoarele situații:

- proiectul este neeligibil, caz în care solicitantul este înștiințat cu privire la acest aspect;

- proiectul este eligibil şi va avea un punctaj mai mare decât pragul minim de selecție, caz în care proiectul va trece la etapa de verificare a criteriilor de selecție;

Verificarea punctajului de selecție se realizează pentru toate Cererile de Finanțare eligibile care au minim 15 puncte ‐ pentru care s‐a constatat respectarea condițiilor de eligibilitate, pe baza formularului ‐ Fișa de evaluare generală a proiectului E 1.2.L., partea B – ”Verificarea criteriilor de selecție a cererii de finanțare”.

Verificările vor fi în conformitate cu criteriile de selecție și punctajele aferente stabilite în prezentul ghid.

**Selecția proiectelor**

Măsura beneficiază de o alocare financiară totală prevăzută în Planul financiar al G.A.L. Codrii Herței.

Pentru fiecare apel de selecție se face un anunţ de lansare a apelului de selecție, în care se vor prezenta: alocarea corespunzătoare măsurii, intervalul de depunere a proiectelor, pragul minim.

Punctajul minim pentru această măsură este de 15 puncte.

Selectarea proiectelor se face în ordinea descrescătoare a punctajului, în cadrul alocării disponibile pentru apelul de selecție.

În cazul proiectelor cu același punctaj și aceeași valoare a sprijinului, departajarea acestora se va in funcție de valoarea eligibila a acestora, prioritate având proiectele cu valoare eligibila mai mica. Daca in continuare se menține necesitatea departajării unor proiecte, aceasta se va face astfel:

1.proiecte depuse de Unităţi administrativ-teritoriale;

2.proiecte depuse de entități private.

Evaluarea criteriilor de selecție se face numai în baza documentelor depuse odată cu Cererea de Finanțare.

După finalizarea raportului de selecție final, aprobarea acestuia şi publicarea pe site‐ul propriu, G.A.L. notifică solicitanții cu privire la rezultatul procesului de selecție.

Contestațiile pot fi depuse la sediul G.A.L. Codrii Herței în termen de 5 zile lucrătoare de la postarea pe pagina de internet G.A.L. a Raportului de Selecție final.

După soluționarea contestațiilor de către Comisia de Soluționare a Contestațiilor şi publicarea raportului de contestații pe pagina de internet a G.A.L., solicitanții sunt notificați în 3 zile lucrătoare de la publicare cu privire la rezultatul contestațiilor.

După publicarea raportului final de contestații, G.A.L. va proceda la depunerea proiectelor la AFIR, nu mai tarziu de 15 zile calendaristice de la publicarea raportului de selectie final, spre a fi evaluate si la acest nivel.

Procesul de SELECȚIE și procesul de VERIFICARE A CONTESTAȚIILOR se desfășoară potrivit „Regulamentului de organizare și funcționare al procesului de selecție și al procesului de verificare a contestațiilor pentru proiectele aferente masurilor din SDL.

Reevaluarea cererilor de finanțare în urma contestațiilor se realizează în baza documentelor depuse odată cu Cererea de Finanțare. Documentele suplimentare depuse la contestație pot fi luate în considerare numai în situația în care acestea nu fac parte din categoria documentelor care trebuie depuse obligatoriu la Cererea de Finanțare, existau la momentul depunerii Cererii de Finanțare și nu au ca obiect mărirea punctajului.

# CAPITOLUL 10. CONTRACTAREA SPRIJINULUI NERAMBURSABIL

Pentru proiectele selectate, AFIR notifică beneficiarul privind selectarea Cererii de Finanțare în vederea prezentării documentelor necesare contractării. Documentele vor fi prezentate la sediul CRFIR în maximum 30 de zile lucrătoare de la primirea notificării de selectare a Cererii de Finanțare.

AFIR va notifica solicitantul privind selectarea Cererii de Finanțare în vederea semnării Contractului de Finanțare.

Obiectul Contractului de Finanțare îl reprezintă acordarea finanțării nerambursabile de către AFIR, pentru punerea în aplicare a Cererii de Finanțare asumată de către solicitant.

Beneficiarului i se va acorda finanțarea nerambursabilă în termenii şi condițiile stabilite în Contractul de Finanțare şi anexele acestuia, inclusiv în Cererea de Finanțare aprobată, pe care acesta are obligația de a le respecta.

Se recomandă ca solicitantul, respectiv beneficiarul sprijinului financiar, să consulte integral textul contractului de finanțare şi al anexelor acestuia, să‐și asume cele prevăzute în acestea iar după semnarea contractului, trebuie să se asigure că a intrat în posesia acestora.

Solicitantul are obligaţia de a depune la Autoritatea Contractantă (CRFIR) următoarele documente, cu caracter obligatoriu în maximum 3 luni sau 6 luni de la data primirii notificării (după caz, în funcție de termenul de obținere a documentului emis de ANPM sau în funcţie de termenul de depunere a proiectului tehnic):

1. Certificat/e care să ateste lipsa datoriilor restante fiscale, emise de Direcţia Generală a Finanţelor Publice;
2. Document emis de ANPM

* Clasarea notificării sau
* Decizia etapei de încadrare, ca document final (prin care se precizează că proiectul nu se supune evaluării impactului asupra mediului şi nici evaluării adecvate)

sau

* Acord de mediu în cazul în care se impune evaluarea impactului preconizat asupra mediului

sau

* Acord de mediu în cazul evaluării impactului asupra mediului și de evaluare adecvată (daca este cazul)

sau

* Aviz Natura 2000 pentru proiectele care impun doar evaluare adecvată.

1. Proiectul Tehnic, în vederea avizării de către CRFIR, în termen de maxim 3 luni, respectiv în maxim 6 luni de la primirea notificării, în situaţiile în care există contestaţii sau litigii privind procedura de achiziţii de servicii de proiectare. În urma avizării Proiectului Tehnic, Autoritatea Contractantă va proceda la încheierea contractului de finanţare. De asemenea, beneficiarul va avea posibilitatea de a publica în SEAP (cazul beneficiarului public) sau pe site-ul AFIR anunţul pentru derularea procedurilor de achiziţii.
2. Cazier judiciar al reprezentantului legal.
3. Cazier fiscal al solicitantului.
4. Extras de cont care confirmă cofinanţarea investiţiei în infrastructura apă/apă uzată, dacă este cazul.
5. Certificat de acreditare ca furnizor de servicii sociale, daca este cazul;
6. Copie a documentului de identitate al reprezentantului legal al beneficiarului.
7. Declarația de eșalonare a depunerii dosarelor cererilor de plată, inclusiv cea pentru decontarea TVA unde este cazul.
8. Dovada achitarii integrale a datoriei față de AFIR, inclusiv dobânzile și majorările de întârziere, dacă este cazul.

În caz de neprezentare a documentelor de către Beneficiar, în termenele precizate în Notificarea de selecţie respectiv, 3 luni sau 6 luni sau în cazul în care acesta se regăseşte înregistrat în evidenţele AFIR cu debite sau nereguli, Agenţia îşi rezervă dreptul de a nu încheia Contractul de finanţare.

Nedepunerea documentelor obligatorii în termenele prevăzute conduce la neîncheierea contractului de finanţare! Mai mult, în cazul nedepunerii de către solicitanţi a documentelor menţionate mai sus în termenele precizate în cuprinsul notificării, respectiv dovada co-finanțării, dacă este cazul, sau proiectul tehnic, acestora li se vor aplica prevederile art. 6 din HG 226/2015 cu modificările şi completările ulterioare.

Durata de execuţie a Contractului de finanțare este de maxim 3 ani (36 luni) pentru proiectele care prevăd investiții cu construcții montaj.

Durata de execuţie prevăzută mai sus poate fi prelungită cu maximum 6 luni, cu acordul prealabil al AFIR şi cu aplicarea penalităţilor specifice beneficiarilor publici sau privaţi, prevăzute în contractul de finanţare, la valoarea rămasă de rambursat.

Durata de execuţie prevăzută mai sus se suspendă în situaţia în care, pe parcursul implementării proiectului, se impune obţinerea, din motive neimputabile beneficiarului, de avize/acorduri/autorizaţii, după caz, pentru perioada de timp necesară obţinerii acestora.

Contribuţia publică se recuperează dacă în termen de cinci ani de la efectuarea plăţii finale către beneficiar, activele corporale și necorporale rezultate din implementarea proiectelor cofinanţate din FEADR fac obiectul uneia din următoarele situaţii:

* încetarea sau delocalizarea unei activităţi productive în afara zonei vizate de PNDR 2014 -2020, respectiv de criteriile în baza cărora proiectul a fost selectat și contractat;
* modificare a proprietăţii asupra unui element de infrastructură care dă un avantaj nejustificat unei întreprinderi sau unui organism public;
* modificare substanţială care afectează natura, obiectivele sau condiţiile de realizare şi care ar determina subminarea obiectivelor iniţiale ale acestuia;
* realizarea unei activităţi neeligibile în cadrul investiţiei finanţată din fonduri nerambursabile.

Beneficiarul este obligat să nu înstrăineze sau / şi să modifice substantial investiţia realizată prin proiect pe perioada de valabilitate a Contractului de Finanţare.

**Precizări referitoare la durata de valabilitate şi de monitorizare a contractului de finanţare.**

Durata de valabilitate a contractului de finanţare cuprinde durata de execuţie a contractului, la care se adaugă 5 ani de monitorizare de la data ultimei plăţi efectuate de Autoritatea Contractantă.

Odată cu depunerea cererii de finanţare, se înţelege că solicitantul își dă acordul în ceea ce privește publicarea pe site-ul A.F.I.R. a datelor de contact (denumire, adresă, titlu și valoare proiect).

**Precizări referitoare la modificarea Contractului de finanţare**

Beneficiarul poate solicita modificarea Contractului de Finanțare numai în cursul duratei de execuţie a acestuia stabilită prin contract şi nu poate avea efect retroactiv.

Orice modificare la contract se va face cu acordul ambelor părţi contractante, cu excepţia situaţiilor în care intervin modificări ale legislaţiei aplicabile finanţării nerambursabile, când Autoritatea Contractantă va notifica în scris Beneficiarul cu privire la aceste modificări, iar Beneficiarul se obligă a le respecta întocmai.

Beneficiarul poate efectua modificări tehnice şi financiare, în sensul realocărilor între liniile bugetare, dacă acestea nu schimbă scopul principal al proiectului, și nu afectează funcţionalitatea investiţiei, criteriile de eligibilitate și selecţie pentru care proiectul a fost selectat și contractat iar modificarea financiară se limitează la transferul de maxim 10% din suma înscrisă iniţial în cadrul bugetului între capitole bugetare de cheltuieli eligibile și fără diminuarea valorii totale eligibile a proiectului, cu notificarea prealabilă a Autorităţii Contractante, fără a fi însă necesară amendarea Contractului de Finanţare prin act adiţional.

Beneficiarul va prezenta o Notă explicativă, în cazul solicitării de modificare a contractului de finanţare prin act adiţional sau la solicitarea Autorităţii Contractante.

În cazul constatării unei nereguli cu privire la încheierea ori executarea Contractului, inclusiv în cazul în care beneficiarul este declarat în stare de incapacitate de plată sau a fost declanşată procedura insolvenţei/falimentului, precum şi în situaţia în care Autoritatea Contractantă constată că cele declarate pe proprie răspundere de beneficiar, prin reprezentanţii săi, nu corespund realităţii sau documentele/autorizaţiile/avizele depuse în vederea obţinerii finanţării nerambursabile sunt constatate ca fiind neadevărate/ false/ incomplete/ expirate/ inexacte/ nu corespund realităţii, Autoritatea Contractantă poate înceta valabilitatea Contractului, de plin drept, printr-o notificare scrisă adresată beneficiarului, fără punere în întârziere, fără nicio altă formalitate şi fără intervenţia instanţei judecătoreşti.

În aceste cazuri, beneficiarul va restitui integral sumele primite ca finanţare nerambursabilă, împreună cu dobânzi şi penalităţi în procentul stabilit conform dispoziţiilor legale în vigoare, şi în conformitate cu dispoziţiile contractuale.

Prin excepţie, în situaţia în care neîndeplinirea obligaţiilor contractuale nu este de natură a afecta condiţiile de eligibilitate şi selecţie a proiectului, recuperarea sprijinului financiar se va realiza în mod proporţional cu gradul de neîndeplinire.

Anterior încetării Contractului de Finantare, Autoritatea Contractantă poate suspenda contractul şi/sau plăţile ca o măsură de precauţie, fără o avertizare prealabilă.

# CAPITOLUL 11. PRECIZĂRI REFERITOARE LA ACORDAREA AVANSULUI

Pentru Beneficiarul care a optat pentru avans în vederea demarării investiţiei în formularul Cererii de Finanţare, AFIR poate să acorde un avans de maxim 50% din valoarea eligibilă nerambursabilă. Avansul poate fi solicitat de beneficiar până la depunerea primei Cereri de plată. Beneficiarul poate primi avansul numai după avizarea achiziției prioritar majoritară de către AFIR.

Plata avansului aferent contractului de finanţare este condiţionată de constituirea unei garanţii eliberate de o instituţie financiară bancară sau nebancară înscrisă în registrul special al Băncii Naţionale a României, iar în cazul ONG-urilor și sub formă de poliţă de asigurare eliberată de o societate de asigurări, autorizată potrivit legislaţiei în vigoare, în procent de 100% din suma avansului.

Garanţia financiară se depune odată cu Dosarul Cererii de Plată a Avansului.

Cuantumul avansului este prevăzut în contractul de finanţare încheiat între beneficiar şi AFIR.

Garanţia poate fi prezentată de beneficiarii privaţi și sub formă de poliţă de asigurare eliberată de o societate de asigurări, autorizată potrivit legislaţiei în vigoare. Garanţia aferentă avansului trebuie constituită la dispoziţia AFIR pentru o perioadă de timp egală cu durata de execuţie a contractului și va fi eliberată în cazul în care AFIR constată că suma cheltuielilor reale efectuate, care corespund contribuţiei financiare a Uniunii Europene şi contribuţiei publice naţionale pentru investiţii, depăşeşte suma avansului.

Utilizarea avansului se justifică de către beneficiar pe bază de documente financiar-fiscale până la expirarea duratei de execuţie a contractului prevăzut în contractul de finanţare, respectiv la ultima tranșă de plată.

Beneficiarul care a încasat de la Autoritatea Contractantă plata în avans şi solicită prelungirea perioadei maxime de execuţie aprobate prin contractul de finanţare, este obligat înaintea solicitării prelungirii duratei de execuţie iniţiale a contractului să depuna la Autoritatea Contractantă documentul prin care dovedește prelungirea valabilităţii Scrisorii de Garanţie Bancară/Nebancară, poliţă de asigurare care să acopere întreaga perioada de execuţie solicitată la prelungire.

# CAPITOLUL 12. ACHIZIŢIILE

Achiziţiile se vor desfăşura respectând legislaţia naţională specifică achiziţiilor publice precum şi Instrucţiunile şi Manualul de achiziţii publice ce se vor anexa contractului de finanţare.

Pentru a facilita buna desfăşurare a procedurilor de achiziţii, beneficiarii vor folosi fişele de date model, specifice fiecarui tip de investiţie, ce se regăsesc în instrucţiuni.

Termenul de finalizare al achizitiilor şi depunerea acestora spre avizare la centrele regionale, se va corela cu termenul limită în care trebuie să se încadreze depunerea primei tranşe de plată menţionată la art. 4 din HG 226/2015.

Achiziţia de lucrări şi documentaţiile tehnice ce se vor publica în SEAP, vor avea la bază proiectul tehnic de execuţie avizat în prealabil de către AFIR.

În contextul derulării achiziţiilor publice , conflictul de interese se defineste prin:

**A. Conflictul de interese între beneficiar / comisiile de evaluare și ofertanţi:**

Actionariatul beneficiarului (până la proprietarii finali), reprezentantii legali ai acestuia, membrii în structurile de conducere ale beneficiarului (administratori, membri în consilii de administraţie, etc) și membrii comisiilor de evaluare:

1. deţin acţiuni din capitalul subscris al unuia dintre ofertanţi sau subcontractanţi;
2. fac parte din structurile de conducere (reprezentanţi legali, administratori, membri ai consiliilor de administratie etc.) sau de supervizare ale unuia dintre ofertanţi sau subcontractanţi;
3. sunt în relaţie de rudenie până la gradul IV sau afin cu persoane aflate în situaţiile de mai sus.

**B. Conflictul de interese între ofertanţi:**

Acţionariatul ofertanţilor (până la proprietarii finali), reprezentanţii legali, membrii în structurile de conducere ale beneficiarului (consilii de administraţie etc):

1. Deţin pachetul majoritar de acţiuni la celelalte firme participante pentru aceeași achiziţie (OUG 66/2011);
2. Fac parte din structurile de conducere (reprezentanţi legali, administratori, membri ai consiliilor de administraţie etc) sau de supervizare ale unui alt ofertant sau subcontractant;
3. Sunt în relaţie de rudenie până la gradul IV sau afin cu persoane aflate în situaţiile de mai sus.

Nerespectarea de către beneficiarii FEADR a Instrucţiunilor privind achiziţiile publice / private - anexă la contractul de finanţare, atrage neeligibilitatea cheltuielilor aferente achiziţiei de servicii, lucrări sau bunuri.

Pe parcursul derulării procedurilor de achiziţii, la adoptarea oricărei decizii, trebuie avute în vedere următoarele principii:

Nediscriminarea;

Tratamentul egal;

Recunoaşterea reciprocă;

Transparenţa;

Proporţionalitatea;

Eficienţa utilizării fondurilor;

Asumarea răspunderii.

# CAPITOLUL 13. PLATILE

În etapa de autorizare a plăților, toate cererile de plată vor fi depuse la GAL Codrii Herței pentru efectuarea conformității, iar ulterior, la dosarul cererii de plată GAL va atașa și fișa de verificare a conformității emisă de GAL în maxim 25 de zile lucrătoare .

Beneficiarii au obligația de a depune la GAL și la AFIR Declarațiile de eșalonare ‐ formular AP 0.1L conform prevederilor Contractului/Deciziei de finanțare cu modificările și completările ulterioare și anexele la acesta.

Pentru depunerea primului dosar de plată, se vor avea în vedere prevederile HG nr. 226/2015, cu modificările și completările ulterioare, în vigoare la data depunerii Dosarului Cererii de Plată.

Dosarul Cererii de Plată (DCP) se depune la GAL Codrii Herței, în original – 2 exemplare, pe suport de hârtie, la care se atașează pe suport magnetic (copie – 2 exemplare) documentele întocmite de beneficiar. După verificarea de către GAL, beneficiarul depune documentația însoțită de Fișa de verificare a conformității DCP emisă de către GAL, la structurile teritoriale ale AFIR (OJFIR/CRFIR – în funcție de tipul de proiect).

În cazul în care cererea de plată este declarată „neconformă“ de două ori de către GAL, beneficiarul are dreptul de a depune contestație. În acest caz, contestația va fi analizată de către alți doi experți din cadrul GAL decât cei care au verificat inițial conformitatea dosarului cerere de plată. Dacă în urma analizării contestației, viza GAL‐ului rămâne „neconform“, atunci beneficiarul poate adresa contestația către AFIR.

Depunerea contestației se va realiza la structura teritorială a AFIR (OJFIR/CRFIR) responsabilă de derularea contractului de finanțare.

GAL se va asigura de faptul că verificarea conformității dosarelor de plată la nivelul GAL, inclusiv depunerea contestațiilor și soluționarea acestora (dacă este cazul) respectă încadrarea în termenul maxim de depunere a dosarului de plată la AFIR.

Dosarul Cererii de Plată trebuie să cuprindă documentele justificative prevăzute în Instrucțiunile de plată (anexă la Contractul de finanțare), care se regăsesc pe pagina de internet a AFIR www.afir.madr.ro.

Pentru proiectele aferente Sub‐măsurii 19.2, pentru toate etapele, verificările se realizează în baza prevederilor procedurale și formularelor aferente sub‐măsurii în care se încadrează scopul proiectului finanțat, conform codului contractului/deciziei de finanțare.

Modelele de formulare care trebuie completate de beneficiar (Cererea de plată, Identificarea financiară, Declarația de cheltuieli, Raportul de asigurare, Declarația pe propria răspundere a beneficiarului) sunt disponibile la GAL/OJFIR sau pe site‐ul GAL/AFIR (www.codriihertei.ro/[www.afir.info](http://www.afir.info)).

Decontarea TVA de la Bugetul de stat se poate solicita dacă beneficiarul se încadrează în prevederile OUG nr. 49/2015 și a solicitat modificarea corespunzătoare a Contractului de finanțare, conform dispozițiilor Manualului de procedură și a Ghidului de implementare.

Pentru toate cererile de plată, după primirea de la AFIR a Notificării cu privire la confirmarea plății, în termen de maximum 5 zile, beneficiarul are obligația de a informa GAL cu privire la sumele autorizate și rambursate în cadrul proiectului.

# CAPITOLUL 14. MONITORIZAREA PROIECTULUI

Implementarea proiectelor realizate in cadrul acetsei masuri se considera incheiata la data incasarii ultimei cereri de plata de catre beneficiar. Din acest moment incepe monitorizarea proiectului de catre GAL. Durata perioadei de monitoeizare este de 3 ani, interval in care beneficiarul trebuie sa mentina toate angajamentele asumate in cadrul proiectului care au asigurat eligibilitattea si selectarea acestuia.

Monitorizarea proiectelor implementate in cadrul SDL, va fi realizata de catre componenti ai echipei GAL, ce au stabilite responsabilitati in ceea ce priveste verificarea, evaluarea, selecția și monitorizarea proiectelor;

Monitorizarea proiectelor are rolul de a asigura evidența, verificarea și analiza informațiilor primite de la AFIR, de a întocmi rapoarte și analize cu privire la progresul implementării proiectelor, de a asigura evaluările obiectivelor din strategia de dezvoltare locală. Totodată se asigură colaborarea cu AFIR și respectarea cerințelor procedurale în implementarea strategiei de dezvoltare locală.

Pentru informații suplimentare, Asociația Grupul pentru Dezvoltare Locală – G.A.L. Codrii Herței vă pune la dispoziție un birou de relații cu publicul deschis de luni pana vineri, de la 9.00-14.00, la sediul din localitatea Dragalina, comuna Cristinești, județul Botoșani.

Ne puteți contacta la numărul de telefon – 0752109965, e-mail: codrii.hertei@yahoo.ro. Variantele electronice (suport CD/DVD) sau pe suport tipărit a informațiilor detaliate aferente măsurii lansate sunt disponibile la sediul G.A.L. Codrii Herței.